Mikojan-Gurevitsj MiG-21

Mikojan-Gurevitsj MiG-21 (NATO-kallenavn Fishbed) (kyrillisk skrift: МиГ-21) er et en-motors sovjetisk-bygget jagerfly produsert av Mikojan-Gurevitsj. Det skal ha vært produsert i over 8 000 eksemplarer og er derfor det mest produserte supersoniske flyet i verden. Flyet ble produsert i 20 forskjellige varianter og ble eksportert til om lag 30 land. Historikk Den første prototypen med deltavinge, kalt Ye-4 eller E-4, fløy 14. juni 1956, og flyet ble satt i produksjon tidlig i 1959. MiG-21 ble brukt av de kommunistiske styrkene i Vietnamkrigen, og ble regnet som et avansert jagerfly på den tiden. Med sin deltavinge var det den første jageren Sovjetunionen produserte som var egnet til både luftkamp og avskjæring. Flyet er ganske lett, og kan oppnå Mach 2 ved hjelp av etterbrenner. Sammenlignbare fly er det amerikanske F-104 Starfighter og det franske Mirage III. MiG-21 dannet sammen med MiG-17 ryggraden i det nord-vietnamesiske luftforsvaret under Vietnamkrigen. MiG-21 var ofte i luftkamp med amerikanske fly som F-105 Thunderchief, F-8 Crusader og mest av alt F-4 Phantom II. Spesifikasjoner (MiG-21-93) Data fra MiG-21 (Russian Fighters).Generelle egenskaper Mannskap: 1 Lengde: 14,5 m Vingespenn: 7,154 m Høyde: 4 m Vingeareal: 23,0 m² Vekt (uten last): 5,846 kg Vekt (med last): 8 825 kg Motor: 1 × Tumanskij R25-300 turbojetmotor med etterbrenner Skyvekraft uten etterbrenner: 40,21 kN Skyvekraft med etterbrenner: 69,62 kN Ytelse Topphastighet: 2 175 km/t (1 174 knop, Mach 1,78) Rekkevidde: 1 210 km (653 nm) med interne drivstofftanker Største operasjonshøyde: 17 800 m (58 400 ft) Stigerate: 225 m/s (44 280 ft/min) Bevæpning Kanoner: 1 x intern 23 mm GSj-23 dobbeltløpet maskinkanon Missiler: 2 x Vympel R-27 eller R-27T, eller 4 x Vympel R-77, eller 4 x Vympel R-60M eller R-73 luft-til-luft-missiler Bomber: 2 x 500 kg bomber Referanser Eksterne lenker (en) Mikoyan-Gurevich MiG-21 – kategori av bilder, video eller lyd på Commons (en) Mikoyan-Gurevich MiG-21 – galleri av bilder, video eller lyd på Commons MiG-21 i Norsk Luftfartsmuseum, Bodø